Cyber-shot-brugervejledning
Udskriv
Hovedside > Forholdsregler / Om dette kamera > Forholdsregler > Batterioplader

## Batterioplader

- NP-BG1-type (medfølger), NP-FG1-type (sælges separat) batterier (og ingen andre) kan oplades i batteriopladeren (medfølger). Andre batterier end den specificerede type kan blive utætte, blive overophedede eller eksplodere, hvis du forsøger at oplade dem, hvilket kan udgøre en risiko for skader ved elektrisk stød og forbrændinger.

- Fjern det opladede batteri fra batteriopladeren. Hvis du lader det opladede batteri sidde i opladeren, kan det formindske batteriets levetid.

- CHARGE-lampen på den medfølgende batterioplader blinker på en af følgende måder:

- Blinker hurtigt: Slår konstant lyset til og fra med et interval på ca. 0,15 sekunder.

- Blinker langsomt: Slår konstant lyset til og fra med et interval på ca. 1,5 sekunder.

- Når CHARGE-lampen blinker hurtigt, skal du fjerne det batteri, der er ved at oplade, og derefter sætte det samme batteri ordentligt ind i batteriopladeren igen. Hvis CHARGE-lampen blinker igen, angiver dette en batterifejl, eller at der er indsat et batteri af en anden type end den specificerede. Kontroller, at batteriet er af den specificerede type. Hvis batteriet er den specificerede type, skal du fjerne batteriet og udskifte det med et nyt eller et andet batteri og kontrollere, om batteriopladeren fungerer ordentligt. Hvis batteriopladeren fungerer korrekt, kan der være opstået en batterifejl.

- Når CHARGE-lampen blinker langsomt, angiver den, at batteriopladeren midlertidigt har stoppet opladningen og er på standby. Batteriopladeren stopper opladningen og går automatisk på standbytilstand, når temperaturen er uden for det anbefalede temperaturområde. Når temperaturen igen kommer inden for det passende område, genoptager batteriopladeren opladningen, og CHARGE-lampen lyser igen. Det anbefales at oplade batteriet i en omgivelsestemperatur på mellem 10 °C og 30 °C.

Tilbage til top